דן שרון

דן שרון (לשעבר שרשבסקי; נולד ב-1 באפריל 1945) הוא פסיכותרפיסט, מטפל ומדריך מוסמך לטיפול משפחתי, מורה בכיר (senior teacher) בבית הספר לעבודה סוציאלית באוניברסיטת תל אביב ומומחה מוכר לטיפול מיני וזוגי. כיהן כיו"ר האיגוד הישראלי לפסיכותרפיה ויו"ר האגודה הישראלית לטיפול מיני (איט"ם). חבר ועדת האתיקה באיט"ם ובעל קליניקה פרטית.

 ביוגרפיה 
דן שרון נולד וגדל בתל אביב. למד לתואר ראשון בקרימינולוגיה ועבודה סוציאלית באוניברסיטת בר-אילן ותל אביב, המשיך לתואר שני בקרימינולוגיה ומשפט פלילי באוניברסיטת תל אביב, והשלים דוקטורט בתוכנית משולבת בבית הספר לעבודה סוציאלית והחוג לפסיכולוגיה באוניברסיטת ויסקונסין–מדיסון בארצות הברית. נשוי לטובה ולהם שני ילדים.

דן שרון היה מרצה בבית הספר לעבודה סוציאלית באוניברסיטת תל אביב, הרצה בפקולטה למשפטים ובבית הספר לרפואה, ושימש מומחה מטעם בית משפט לנוער ובית משפט לענייני משפחה. הוא התמחה בטיפול משפחתי, נוער בסיכון, טיפול זוגי ומשפחתי, ואבחון וטיפול בטראומה ופוסט טראומה. הרצה בהשתלמויות לפרקליטות המדינה ושופטים במסגרת המרכז להכשרה ולהשתלמות שופטים ע"ש זוסמן. פרסם מאמרים רבים, השתתף בפרויקטים מחקריים ופיתח תוכניות למידה מקצועיות.

 עשייה ציבורית ותפקידים ציבוריים 
יו"ר האיגוד הישראלי לפסיכותרפיה (1992–1996)
יו"ר האגודה הישראלית לטיפול מיני (איט"ם)(2004–2007)
יו"ר ועדת האתיקה של איט"ם (2014–כיום)
חבר הנהלה וחבר נשיאות האגודה לרפואה ולמשפט בישראל
חבר הנהלת האגודה להגנה על ילדים (אל"י)
חבר הוועדה המייעצת לאגף השיקום של משרד הביטחון לטיפול בהפרעות דחק פוסט-טראומטיות
חבר בארגון AFCC (American Association of Family Court and Community Professionals)

 פעילות במסגרת צה"ל ומשרד הביטחון 
שרון שירת במילואים כמדריך במצבי לחץ ומשבר, בטיפול בטראומה, באובדנות ובפוסט טראומה לקציני בריאות הנפש ולפסיכולוגים בצה"ל. בנוסף שימש כיועץ ומדריך קליני לצוות הטיפול בשבויי מלחמת שלום-הגליל, והיה יושב ראש הצוות המקצועי "בית המשפחה" בסוגיית קבר האחים של חללי אח"י אילת בבית העלמין בחיפה, אשר נדונה בבית המשפט העליון.. היה מעורב במשך שנים רבות בטיפול בנפגעי פוסט טראומה, נפגעי פעולות איבה, פדויי שבי ומשפחות שכולות, במסגרת עבודתו עם משרד הביטחון והמוסד לביטוח לאומימעמדם הייחודי של פדויי השבי ומאפייני תגובת הקרב ממלחמת ששת הימים, הרצאה של דן שרון במסגרת כנס שנערך על ידי אוניברסיטת תל אביב והמכון למחקרי ביטחון לאומי (INSS), יוני 2017.שבי כטראומה מורכבת: בין מצב כרוני, החלמה חלקית או החלמה מלאה, באתר "ערים בלילה"..
 פרסומים נבחרים 
 Sharon, D. (1986). 5/The ABCX Model-Implications for Supervision. The Clinical Supervisor, 4(1-2), 69-94.
דן שרון, "שיקולים מנחים בסוגיות משמורת והסדרי ראיה", משרד העבודה והרווחה, 1999.צוטט בפסק דין בבית המשפט העליון: .
דן שרון, תלמידים במצוקה נפשית, רפואה ומשפט 7, אוקטובר 1992.
 דן שרון, "ראיון ילדים בסוגיות משפטיות הפרדיגמה המשפחתית: הגיגים, עיונים, כללי זהירות ויישום". פורסם בחובב, הרשקוביץ (עורכים), קטינים נפגעים וקטינים פוגעים: תשאול וראיון בהליך משפטי, הוצאת צ'ריקובר, 2001, עמ' 233–253צוטט בפסק דין של בית משפט השלום, פ 3691/01 מדינת ישראל נ' דיווידסון אוריאל, ניתן ב-30 בדצמבר 2003..
 .
 זהבה סולומון; דן שרון, "מאובדן שליטה להשגת שליטה: ניתוח סיפורי חיים של פדויי שבי ממלחמת יום הכיפורים", פרק בספר טנטולוגיה: מדע האובדן, השכול והאבל, הוצאת פרדס, 2013. 
 .

 הערות שוליים 

קטגוריה:פסיכותרפיסטים ישראלים
קטגוריה:בוגרי אוניברסיטת בר-אילן
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:ישראלים שנולדו ב-1945